Şedinţa Comisiei pentru soluţionarea contestaţiilor   

13.04.2016
In data de 13.04.2016 a avut loc la sediul ANRE din şos. Cotroceni, nr.4, sector 6, Bucureşti, şedinţa Comisiei pentru soluţionarea contestaţiilor formulate de către managerii energetici.

În cadrul şedinţei a fost analizată contestaţia depusă de d-na Iorgulescu Mariana, înregistrată la ANRE sub nr. 26065/06.04.2016 ca urmare a neacordării atestatului de manager energetic după  susţinerea interviului de către solicitanta amintită în şedinţa Comisiei de atestare din data de 31.03.2016.

Proiectul de management energetic întocmit de d-na Iorgulescu Mariana a fost evaluat de către  Comisia pentru soluţionarea contestaţiilor cu nota 6,5. Solicitanta nu a obţinut punctajul  necesar pentru a fi invitată să susţină un nou interviu în vederea obţinerii atestatului de manager energetic. 
Ca urmare, potrivit art.18 alin.(9) din Anexa 1 la Decizia ANRE-DEE nr.2794/2015 privind aprobarea Regulamentului pentru atestarea managerilor energetici şi agrearea societăţilor prestatoare de servicii energetice  solicitanta Iorgulescu Mariana  nu a promovat examenul de atestare  ca manager energetic fiind declarată respinsă. 

Potrivit prevederilor art. 20 alin. (3) din actul normativ menționat mai sus solicitanţii nemulţumiţi de rezultatele contestaţiilor se pot adresa instanţelor de contencios administrativ, conform legii.

